Postul: ANTENA 1

Monitorizare: Isabela Nedelcu

Perioada: septembrie 2008

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia 

	Antena 1
	1.09.08

19,34
	Observator (Alessandra Stoicescu)
	„În pauză temporară de lucru, minerii şi-au sărbătorit ziua la Roşia Montana”.
	„În pauză de lucru, minerii şi-au sărbătorit ziua la Roşia Montana”.
	Domeniu: semantică

Pauza nu este decât temporară, prin urmare asocierea celor două cuvinte reprezintă un pleonasm.

	Antena 1
	1.09.08

19,37
	Observator (subtitrare)
	„Dumnezeule. A fost cel mai îngrozitor lucru din viaţa mea. Oribil.”
	„Dumnezeule! A fost cel mai îngrozitor lucru din viaţa mea. Oribil.”
	Domeniu: punctuaţie

Intonaţia exclamativă a cuvântului Dumnezeule trebuia marcată prin „!”.

	Antena 1
	1.09.08

19,55
	Sport (titraj)
	„Uneori e mai bine să nu spui unde a greşit ci să încerci să nu faci şi tu la fel.”
	„Uneori e mai bine să nu spui unde a greşit, ci să încerci să nu faci şi tu la fel.”
	Domeniu: punctuaţie

Înainte de conjuncţiile adversative, se pune virgulă.

	Antena 1
	1.09.08

20,01
	Sport (text)
	„Bine, mă Adi!”
	„Bine, mă, Adi!”
	Domeniu: punctuaţie

După interjecţia mă se pune virgulă.

	Antena 1
	1.09.08

20,13
	Sport (voce)
	„Antrenorul Ovidiu Haţegan a fost luat la ţintă de rapidişti pentru că nu l-a eliminat şi pe Dan Alexa.”
	„Antrenorul Ovidiu Haţegan a fost luat la ochi de rapidişti pentru că nu l-a eliminat şi pe Dan Alexa.”
	Domeniu: lexic

Suprapunerea mentală a două construcţii: a lua la ochi pe cineva, a deveni ţinta cuiva.

	Antena 1
	2.09.08

16,04
	Observator (titraj)
	„Şef post Poliţie Deveselu”
	„Şeful postului de Poliţie al comunei Deveselu”
	Domeniu: sintaxă, stilistică

Scriere telegrafică. Lipsa mijloacelor sintactice (genitivul, prepoziţia) care ajută la conectarea cuvintelor. 

	Antena 1
	2.09.08

16,10
	Observator (titraj)
	„Membri a 8 familii riscă să rămână fără case.”
	„Membrii a 8 familii riscă să rămână fără case.”
	Domeniu: morfologie

Aici substantivul marcat prin aldine  trebuia să aibă doi „i”: unul face parte din radical, celălalt este articolul hotărât. 

	Antena 1
	2.09.08

16,12
	Observator (titraj)
	„Primar Sighişoara”
	„Primarul Sighişoarei”
	Domeniu: sintaxă, stilistică

Scriere telegrafică. Conectarea cuvintelor s-ar fi putut face printr-un mijloc sintactic, şi anume prin genitiv.

	Antena 1
	2.09.08

16,17
	Observator (titraj)
	„Târgu Mureş”
	„Târgu-Mureş”
	Domeniu: ortografie

Lipsa cratimei.

	Antena 1
	2.09.08

16,22
	Observator (titraj)
	„Director Îngrijiri Spitalul Municipal Arad”
	„Director al secţiei Îngrijiri de la Spitalul Municipal Arad”
	Vezi supra.

	Antena 1
	2.09.08

16,22
	Observator (titraj)
	„Manager Spitalul Municipal Arad”
	„Manager al Spitalului Municipal Arad”
	Vezi supra.

	Antena 1
	4.09.08

16,34
	Observator (titraj)
	„Depresie post-natală”
	„Depresie postnatală”
	Domeniu: ortografie

Cuvântul compus din acest context se scrie fără cratimă.

	Antena 1
	4.09.08

16,37
	Observator (titraj)
	„Un bebeluş de şase luni a murit iar vecinii spun că mama nu l-a dus la doctor”
	„Un bebeluş de şase luni a murit, iar vecinii spun că mama nu l-a dus la doctor”
	Domeniu: punctuaţie

Înainte de conjuncţiile adversative, se pune virgulă.

	Antena 1
	5.09.08

16,23
	Observator (Simona Gherghe)
	„Secretarul general al Organizaţiei de Tineret al PDL va rămâne fie în echipa acesteia sau va fi stagiar al altui europarlamentar.”
	„Secretarul general al Organizaţiei de Tineret al PDL fie va rămâne în echipa acesteia, fie va fi stagiar al altui europarlamentar.”
	Domeniu: sintaxă

Potrivit normei literare, conjuncţia disjunctivă fie se construieşte obligatoriu cu corelativul fie.

	Antena 1
	5.09.08

16,27
	Observator (Cătălina Buzoianu)
	„[…] vom putea ajunge de la Constanţa şi până la Bucureşti în maxim o oră.”
	„[...] vom putea ajunge de la Constanţa până la Bucureşti în maximum o oră.”
	Domeniu: morfologie

În acest context trebuia folosit adverbul maximum, nu adjectivul maxim (ca în punctaj maxim).

Era preferabil să nu se utilizeze conjuncţia şi care este inutilă.

	Antena 1
	7.09.08

18,43
	7 Zile (voce)
	„Ori, acest acord dat de Sfântul Sinod de la Bucureşti nu există încă.”
	„Or, acest acord dat de Sfântul Sinod de la Bucureşti nu există încă.”
	Domeniu: lexic

Este folosită conjuncţia disjunctivă ori în locul conjuncţiei adversative or, din cauza asemănării lor formale.

	Antena 1
	7.09.08

18,46
	7 Zile (titraj)
	„senator Partidul Conservator”
	„senator al Partidului Conservator”
	Vezi supra.

	Antena 1
	7.09.08

19,08
	Observator (titraj)
	„şofer camionetă”
	„şoferul camionetei”
	Vezi supra.

	Antena 1
	7.09.08

19,19
	Observator (titraj)
	„reducerile din extra-sezon”
	„reducerile din extrasezon”
	Domeniu: ortografie

Cuvântul compus din acest context se scrie fără cratimă.

	Antena 1
	7.09.08

19,19
	Observator (corespondent)
	„Ce faceţi cu banii care-i economisiţi?”
	„Ce faceţi cu banii pe care-i economisiţi?”
	Domeniu: sintaxă

Complementul direct exprimat prin pronumele relativ care se marchează prin prepoziţia-morfem pe.

	Antena 1
	9.09.08

19,07
	Observator (Petre Nechita)
	„Astfel, dacă mai cunoaşteţi astfel de cazuri, vă aşteptăm părerile şi poveştile [...]”
	„Astfel, dacă mai cunoaşteţi asemenea cazuri / cazuri similare, vă aşteptăm părerile şi poveştile [...]”
	Domeniu: stilistică

Se repetă cuvântul astfel.

	Antena 1
	9.09.08

19,17
	Observator (Carmina Pricopie)
	„coloana oficială a primului-ministru”
	„coloana oficială a prim-ministrului”
	Domeniu: morfosintaxă
Conform DOOM2, se articulează al doilea element al substantivului compus prim-ministru.

	Antena 1
	9.09.08

19,17
	Observator (Carmina Pricopie)
	„colaborator al consilierului pe probleme IT al primului-ministru”
	„colaborator al consilierului în domeniul IT al prim-ministrului”
	Domeniu: sintaxă; morfosintaxă
Folosirea nerecomandată a prepoziţiei pe în locul altei prepoziţii (folosire excesivă a acestei prepoziţii în limba actuală).

Conform DOOM2, se articulează al doilea element al substantivului compus prim-ministru.

	Antena 1
	10.09.08

16,24
	Observator (titraj)
	„Târgu Mureş”
	„Târgu-Mureş”
	Vezi supra.

	Antena 1
	11.09.08

16,21
	Observator (Iulia Stanciu)
	„[…] reprezentanţii Inspectoratului Teritorial de Muncă au deschis o anchetă pentru a stabili cu exactitate [ecsactitate] împrejurările în care s-a produs accidentul”.
	„[…] reprezentanţii Inspectoratului Teritorial de Muncă au deschis o anchetă pentru a stabili cu exactitate [egzactitate] împrejurările în care s-a produs accidentul”.
	Domeniu: ortoepie

În cazul acestui cuvânt, x între vocale se citeşte gz.

	Antena 1
	11.09.08

16,21 
	Observator (voce)
	„vopsitoria era plină cu butelii”
	„vopsitoria era plină cu butelii”
	Domeniu: ortoepie

Accentul pe e, nu pe i, se explică prin etimonul cuvântului – fr. bouteille.

	Antena 1
	11.09.08

16,27
	Observator (titraj)
	„Bărbatul s-a urcat pe un acoperiş dar a adormit”
	„Bărbatul s-a urcat pe un acoperiş, dar a adormit”
	Domeniu: punctuaţie

Înainte de conjuncţiile adversative, se pune virgulă.

	Antena 1
	11.09.08

20,10
	Sport (titraj)
	„Şi pe teren şi în instanţă”
	„Şi pe teren, şi în instanţă”
	Domeniu: punctuaţie

Cele două părţi ale structurii marcate prin perechea de conjuncţii şi…şi se despart prin virgulă.

	Antena 1
	16.09.08

16,07
	Observator (titraj)
	„Din cauza oboselii, şoferul a aţipit la volan iar maşina s-a înfipt într-un cap de pod”
	„Din cauza oboselii, şoferul a aţipit la volan, iar maşina s-a înfipt într-un cap de pod”
	Domeniu: punctuaţie

Înainte de conjuncţiile adversative, se pune virgulă.

	Antena 1
	16.09.08

16,08
	Observator (titraj)
	„În urma accidentului, mama şoferului a murit iar tatăl şi iubita sa au ajuns la spital”
	„În urma accidentului, mama şoferului a murit, iar tatăl şi iubita sa au ajuns la spital”
	Idem. 

	Antena 1
	16.09.08

16,17
	Observator (titraj)
	„Tânărul a fost internat în stare gravă la spital iar inspectorii de muncă au deschis o anchetă”
	„Tânărul a fost internat în stare gravă la spital, iar inspectorii de muncă au deschis o anchetă”
	Idem. 

	Antena 1
	16.09.08

16,18
	Observator (Simona Gherghe)
	„Niciun seif nu este prea greu de furat.”
	„Niciun seif nu este prea greu de furat.”
	Domeniu: ortoepie

Cuvântul se rosteşte într-o singură silabă, ca în engleză.



	Antena 1
	16.09.08

16,18
	Observator (Simona Gherghe)
	„câţiva necunoscuţi au plecat cu seiful”
	„câţiva necunoscuţi au plecat cu seiful”
	Idem.

	Antena 1
	16.09.08

16,20
	Observator (titraj)
	„Purtător de cuvânt Poliţia Mehedinţi”
	„Purtător de cuvânt al Poliţiei Mehedinţi”
	Vezi supra.

	Antena 1
	16.09.08

16,29
	Observator (titraj)
	„Maşina avea cheile în contact iar hoţului nu i-a luat mult ca să plece cu ea.”
	„Maşina avea cheile în contact, iar hoţului nu i-a luat mult ca să plece cu ea.”
	Vezi supra.

	Antena 1
	17.09.08

16,03
	Observator (titraj)
	„Doamne ia-mă, Doamne ia-mă!”
	„Doamne, ia-mă, Doamne, ia-mă!”
	Vezi supra.

	Antena 1
	17.09.08

16,18
	Observator (Andi Laslău)
	„vor asigura şi ei siguranţa şi se vor asigura că suporterii vor fi cât se poate de prietenoşi şi de calmi”
	„vor asigura şi ei securitatea/ordinea şi vor avea grijă ca suporterii să fie cât se poate de prietenoşi şi de calmi”
	Domeniu: stilistică

Repetarea supărătoare a cuvântului asigura. În context mai apare şi cuvântul cu aceeaşi bază – siguranţa.

	Antena 1
	17.09.08

16,19
	Observator (titraj)
	„Universitatea de Medicină şi Farmacie Târgu Mureş”
	„Universitatea de Medicină şi Farmacie Târgu-Mureş”
	Vezi supra.

	Antena 1
	17.09.08

16,21
	Observator (titraj)
	„Da, copii vin la şcoală!”
	„Da, copiii vin la şcoală!”
	Domeniu: ortografie

Omiterea ultimului „i” care reprezintă articolul hotărât de masculin plural (primul „i” aparţine radicalului cuvântului, iar al doilea „i” reprezintă desinenţa de plural). 

	Antena 1
	17.09.08

16,26
	Observator (titraj)
	„Primar Predeal”
	„Primarul Predealului”
	Vezi supra.

	Antena 1
	17.09.08

16,28
	Observator (Simona Gherghe)
	„Dacă nu se pot duce ele [ele] la coafor, vine coaforul la ele [ele].”
	„Dacă nu se pot duce ele [iele] la coafor, vine coaforul la ele [iele].”
	Domeniu: ortoepie

E iniţial trebuia să se pronunţe cu preiotare.



	Antena 1
	17.09.08

16,29
	Observator (titraj)
	„Director Penitenciarul Bacău”
	„Directorul Penitenciarului Bacău”
	Vezi supra.

	Antena 1
	17.09.08

22,39
	Observator (titraj)
	„Eu nu am nimic cu copiii, dar copiii sunt cu nevoi speciale iar la noi nu este program”
	„Eu nu am nimic cu copiii, dar copiii sunt cu nevoi speciale, iar la noi nu este program”
	Vezi supra.

	Antena 1
	17.09.08

22,43
	Observator (titraj)
	„Universitatea de Medicină şi Farmacie Târgu Mureş”
	„Universitatea de Medicină şi Farmacie Târgu-Mureş”
	Vezi supra.

	Antena 1
	17.09.08

22,49
	Observator (Andrei Zaharescu)
	„primul-ministru”
	„prim-ministrul”
	Vezi supra.

	Antena 1
	17.09.08

23,08
	Observator (subtitraj)
	„Am încercat să nu fac nici o greşeală.”
	„Am încercat să nu fac nicio greşeală.”
	Domeniu: ortografie

Adjectivul pronominal negativ niciun se scrie într-un cuvânt, potrivit DOOM2.

	Antena 1
	19.09.08

16,43
	Sport (Cristina Dochianu)
	„granzii din Première [premjer] Ligue”
	„granzii din Première [prәmjer] Ligue”
	Domeniu: ortoepie

Primul e din cuvântul franţuzesc nu se citeşte ca în română.

	Antena 1
	20.09.08

14,29
	Confidenţial (Oana Turcu)
	„Noi la tine vroiam să ajungem de fapt.”
	„Noi la tine voiam să ajungem de fapt.”
	Domeniu: morfologie

Forma de imperfect vroiam este hibridă, rezultată din contaminarea imperfectului verbului a voi – voiam cu imperfectul lui a vrea – vream.

	Antena 1
	20.09.08

14,36

14,38
	Confidenţial (Oana Turcu)
	„exact” [ecsact]
	„exact” [egzact]
	Domeniu: ortoepie

În cazul acestui cuvânt, x între vocale se citeşte gz.

	Antena 1
	20.09.08

14,37
	Confidenţial (Cristian Brancu)
	„fetele de genul Getei şi ale Oanei”
	„fetele de genul Getei şi al Oanei”
	Domeniu: sintaxă

S-a făcut acord greşit între fetele şi elementul al. Acesta din urmă trebuia să se acorde în gen (neutru) cu substantivul genul. 

	Antena 1
	20.09.08

14,51
	Confidenţial (Cristian Brancu)
	„Care speriaţi şoselele?”
	„Care sperie şoselele?”
	Domeniu: sintaxă

Dezacord semantic între predicat şi subiect. Prezentatorul se adresează celor două cântăreţe invitate, dar una singură reprezenta subiectul predicatului.


RECOMANDĂRI
● Evitarea pleonasmului:

– „[tractoarele] au rămas în continuare pe şosea.” (Observator, 2.IX, 16,16) – indicat: „[tractoarele] au rămas pe şosea.” 

● Folosirea unei variante a cuvântului în locul alteia: 

– „când a băgat ştecherul în priză, s-a curentat” (Observator, 11.IX, 16,09) – indicat: „când a băgat ştecărul în priză, s-a curentat”

 DOOM2 recomandă numai forma ştecăr. In DEX 1996 apare şi varianta ştecher. 

● Evitarea cacofoniei:

– „Sunt şi importante forţe de ordine […] plus poliţişti de la ordinea publică care se vor asigura că aceste manifestări nu vor degenera.” (Observator, 7.IX, 19,09) – indicat: „Sunt şi importante forţe de ordine […] plus poliţişti de la ordinea publică pentru a se asigura că aceste manifestări nu vor degenera.”
● Scrierea fără cratimă:

– „Week-end cu surprize” (Observator, 19.IX, 16,07) – indicat: „Weekend cu surprize”

● Tehnoredactare:

– „Finalda – Germania 3-3” (Sport, 11.IX, 16,50) – indicat: „Finlanda – Germania 3-3”

– „Margareta Păslaru” (Observator, 16.IX, 16,03) – indicat: „Margareta Pâslaru”
● Folosirea ghilimelelor româneşti:

– “Rămânem prieteni!” (Sport, 1.IX, 19,56) – indicat: „Rămânem prieteni!” 

– “Ce nevoie avem de Mutu?” (Sport, 1.IX, 20,00) – indicat: „Ce nevoie avem de Mutu?” 

– “Să nu ne facem de râs!” (Sport, 1.IX, 20,01) – indicat: „Să nu ne facem de râs!”

– “Curaţi ca lacrima” (Sport, 1.IX, 20,17) – indicat: „Curaţi ca lacrima”

– “Porumboiu, şeful arbitrilor” (Sport, 1.IX, 20,18) – indicat: „Porumboiu, şeful arbitrilor”

– “Bursucul” ameninţă (Sport, 1.IX, 20,19) – indicat: „Bursucul” ameninţă

– Experiment “apocaliptic” (Observator, 9.IX, 19,00) – indicat: Experiment „apocaliptic”

